Борис Младенов-Young
О, колко е красив тоз земен свят…

chitanka.info

О, колко е красив тоз земен свят!

Аз цял живот го гледах със възхита,

наслада пих с неутолима жад,

но тъй и не успях да се наситя

на пъстрите му дъхави цветя,

на планините мощно възвисени,

на нежните милувки на дъжда,

на плажовете в лятна жар облени…

И днес за мен пред близкия ми край

е красотата лековит балсам,

но тъжни мисли са ме налетяли,

че ще загубя този Земен Рай,

а има ли оттатък друг, не знам.

Бих искал да е тъй… Ала едва ли!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.